Document ID: 31992D0097

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Δεκεμβρίου 1991 περί εγκρίσεως των γενικών όρων, των γενικών συγγραφών υποχρεώσεων και του κανονισμού διαδικασίας για το συμβιβασμό και τη διαιτησία των συμβάσεων έργων, προμηθειών και παροχής υπηρεσιών, που χρηματοδοτούνται από το Ευρωπαϊκό Ταμείο Ανάπτυξης (ΕΤΑ), και περί της εφαρμογής τους στη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα (92/97/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 36,
την απόφαση 91/482/ΕΟΚ του Συμβουλίου της 25ης Ιουλίου 1991 για τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως τα άρθρα 211, 212 και 213,
την πρόταση της Επιτροπής,
Εκτιμώντας:
ότι είναι αναγκαίο να εγκριθούν οι γενικοί όροι και οι γενικές συγγραφές υποχρεώσεων για τις συμβάσεις έργων, προμηθειών και παροχής υπηρεσιών που χρηματοδοτούνται από τους πόρους του Ευρωπαϊκού Ταμείου Ανάπτυξης (ΕΤΑ), τους οποίους διαχειρίζεται η Επιτροπή και οι οποίοι, εφεξής, καλούνται «πόροι του Ταμείου» 7
ότι είναι ανάγκη να εγκριθεί ο κανονισμός διαδικασίας για το συμβιβασμό και τη διαιτησία των συμβάσεων που χρηματοδοτούνται από τους πόρους του Ταμείου 7
ότι το Συμβούλιο, εγκρίνοντας την παρούσα απόφαση, έλαβε ιδιαιτέρως υπόψη παρόμοια έγγραφα που είχαν εγκριθεί για τη χρησιμοποίηση κεφαλαίων του ΕΤΑ στα κράτη της Αφρικής, της Καραϊβικής και του Ειρηνικού (ΑΚΕ),
ΑΠΟΦΑΣΙΖΕΙ:
Άρθρο 1
Οι γενικοί όροι για τις συμβάσεις έργων, προμηθειών και παροχής υπηρεσιών που χρηματοδοτούνται από τους πόρους του Ταμείου στις υπερπόντιες χώρες και εδάφη (ΥΧΕ), που περιλαμβάνονται στο παράρτημα Ι, εφαρμόζονται για την προετοιμασία και τη σύναψη των συμβάσεων που χρηματοδοτούνται από το ΕΤΑ.
Υπό την επιφύλαξη των διατάξεων του άρθρου 212 στοιχείο β) της απόφασης 91/482/ΕΟΚ, η εκτέλεση των συμβάσεων που χρηματοδοτούνται από τους πόρους του Ταμείου διέπεται από:
- την εφαρμοστέα στις ΥΧΕ γενική συγγραφή υποχρεώσεων για τις συμβάσεις έργων που χρηματοδοτούνται από το ΕΤΑ, που περιλαμβάνεται στο παράρτημα ΙΙ,
- την εφαρμοστέα στις ΥΧΕ γενική συγγραφή υποχρεώσεων για τις συμβάσεις προμηθειών που χρηματοδοτούνται από το ΕΤΑ, που περιλαμβάνεται στο παράρτημα ΙΙΙ,
- την εφαρμοστέα στις ΥΧΕ γενική συγγραφή υποχρεώσεων για τις συμβάσεις παροχής υπηρεσιών που χρηματοδοτούνται από το ΕΤΑ, που περιλαμβάνεται στο παράρτημα IV.
Οι διαφορές που προκύπτουν από σύμβαση που χρηματοδοτείται από τους πόρους του Ταμείου, οι οποίες, σύμφωνα με τις γενικές και ειδικές συγγραφές υποχρεώσεων που ισχύουν για τη σύμβαση αυτή πρέπει να διευθετούνται με συμβιβασμό ή διαιτησία, διευθετούνται σύμφωνα με τον εφαρμοστέο στις ΥΧΕ κανονισμό διαδικασίας για το συμβιβασμό και τη διαιτησία των συμβάσεων που χρηματοδοτούνται από το ΕΤΑ, ο οποίος περιλαμβάνεται στο παράρτημα V.
Άρθρο 2
Η παρούσα απόφαση εφαρμόζεται σε όλες τις συμβάσεις που χρηματοδοτούνται από το ΕΤΑ στις ΥΧΕ, και συνάπτονται από την 1η Ιουνίου 1991.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 16 Δεκεμβρίου 1991.

Labels: 10
3
15
5